Úradný vestník L 007 , 11/01/2003 S. 0058 - 0059



Nariadenie Komisie (ES) č. 44/2003 z 10. januára 2003, ktorým sa mení a dopĺňa nariadenie (ES) č. 2584/2000, ktorou sa ustanovuje systém poskytovania informácií o určitých dodávkach hovädzieho, teľacieho a bravčového mäsa cestnou dopravou na územie Ruskej federácie KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1254/1999 zo 17. mája 1999 o spoločnej organizácii s hovädzím a teľacím mäsom [1], naposledy zmenené a doplnené nariadením Komisie (ES) č. 2345/2001 [2], najmä na jeho článok 33 ods. 12 a jeho článok 41, ako aj na príslušné ustanovenia ostatných predpisov o spoločnej organizácii trhov s poľnohospodárskymi výrobkami, keďže: (1) článok 2 protokolu 2 o vzájomnej správnej pomoci s cieľom správneho uplatňovania colných právnych predpisov, ktorý tvorí prílohu k dohode o partnerstve a spolupráci medzi Európskymi spoločenstvami a ich členskými štátmi na jednej strane a Ruskou federáciu na strane druhej [3], stanovuje, že strany si majú navzájom pomáhať pri zabezpečovaní správneho uplatňovania colných právnych predpisov, najmä prostredníctvom prevencie, odhaľovania a vyšetrovania porušovania uvedených právnych predpisov. Na vykonávanie uvedenej správnej pomoci uzatvorila Komisia, zastúpená Európskym úradom pre boj proti podvodom (ďalej len "OLAF") s ruskými orgánmi dohodu o mechanizme poskytovania informácii o pohybe tovaru medzi spoločenstvom a Ruskou federáciou; (2) v rámci správnej pomoci ustanovuje nariadenie (ES) č. 2584/2000 [4] najmä v súvislosti s cestnou prepravou výrobkov z hovädzieho, teľacieho a bravčového mäsa do Ruskej federácie informácie, ktoré musia operátori zasielať príslušným orgánom členských štátov, ako aj systém poskytovania týchto informácii medzi príslušnými orgánmi členských štátov, OLAF a ruskými orgánmi; (3) uvedené informácie a zavedený systém poskytovania umožnia sledovať vývoz príslušných výrobkov do Ruskej federácie a prípadne odhaliť prípady, v ktorých sa náhrada nemala vyplatiť a musí sa vymáhať; (4) vzhľadom na úspech systému zavedeného nariadením (ES) č. 2584/2000 by sa systém poskytovania informácií mal rozšíriť na vývoz príslušných výrobkov každým typom dopravy a vývozcovi by sa malo umožniť presnejšie určiť používaný typ prepravy a informácie získané týmto systémom by mali mať právnu hodnotu; (5) článok 16 ods. 4 nariadenia Komisie (ES) č. 800/1999 z 15. apríla, ktorým sa ustanovujú spoločné podrobné pravidlá uplatňovania systému vývozných náhrad za poľnohospodárske výrobky [5], naposledy zmeneného a doplneného nariadením (ES) č. 1253/2002 [6], stanovuje, že Komisia môže v niektorých osobitných prípadoch stanoviť predloženie dôkazu o vývoze prostredníctvom osobitných dokladov alebo iným spôsobom. V dôsledku toho by sa pre vývoz stanovený týmto nariadením mali informácie ruských orgánov považovať za nový zdroj dôkazov dopĺňajúci existujúce zdroje dôkazov; (6) nariadenie (ES) č. 2584/2000 by sa malo príslušne zmeniť a doplniť; (7) opatrenia stanovené v tomto nariadení sú v súlade so stanoviskom príslušných riadiacich výborov, PRIJALA TOTO NARIADENIE: Článok 1 Nariadenie (ES) č. 2584/2000 sa týmto mení a dopĺňa takto: 1. V nadpise sa vypúšťajú slová "cestnou dopravou". 2. V prvom pododseku článku 1 sa vypúšťajú slová "nákladnými autami". 3. Článok 2 sa nahrádza takto: "Článok 2 Vývozcovia, ktorí si želajú využívať ustanovenia uvedené v článku 4 ods. 2 poskytujú ústrednému orgánu vymenovanému každým členským štátom vývozu pre každé vývozné vyhlásenie do desiatich pracovných dní od dátumu vyloženia výrobkov v Rusku tieto informácie: a) číslo vývozného vyhlásenia, colný úrad vývozu a dátum splnenia vývozných colných formalít; b) opis tovaru uvádzajúci osemmiestny číselný znak kombinovanej nomenklatúry pre výrobok; c) čistá hmotnosť v kilogramoch; d) číslo karnetu TIR alebo referenčné číslo ruského interného tranzitného dokladu DKD alebo číslo vyhlásenia o prepustení do voľného obehu v Rusku TD1/IM40; e) číslo kontajneru; f) identifikačné číslo a/alebo názov dopravného prostriedku pri vstupe zásielky do Ruska; g) licenčné číslo skladu pod colným dohľadom, do ktorého bol výrobok v Rusku dodaný; h) dátum dodávky výrobku do skladu pod colným dohľadom v Rusku." 4. Článok 4 ods. 2 sa nahrádza takto: "2. Kladná odpoveď ruských orgánov podľa článku 3 ods. 3 sa považuje za dôkaz, že dovozné colné formality byli splnené v súlade s článkom 16 ods. 1 nariadenia (ES) č. 800/1999." Článok 2 Toto nariadenie nadobúda účinnosť tretí deň od jeho uverejnenia v Úradnom vestníku Európskych spoločenstiev. Bude sa uplatňovať na zásielky, pre ktoré sa prijmú vývozné vyhlásenia od 1. júna 2003. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 10. januára 2003 Za Komisiu Franz Fischler člen Komisie [1] Ú. v. ES L 160, 26.6.1999, s. 21. [2] Ú. v. ES L 315, 1.12.2001, s. 29. [3] Ú. v. ES L 327, 28.11.1997, s. 48. [4] Ú. v. ES L 298, 25.11.2000, s. 16. [5] Ú. v. ES L 102, 17.4.1999, s. 11. [6] Ú. v. ES L 183, 12.7.2002, s. 12. --------------------------------------------------